Klask a reer etre div dro koulzad dilennadeg ar prezidant gouzout perak ez eus bet votet evit ar « Front National ». E Breizh ez eus bet votet kalz nebeutoc’h evit Jean-Marie Le Pen (11,9%) en dro gentañ eget er peurrest eus rannvroioù all Frañs (16,8 %). Koulskoude ez eus bet dilennerien a-leizh o deus votet evit ar « Front National » hag aes eo gouzout pelec’h : er Mor-Bihan (14 ,8 %) hag er c’humunioù lec’hiet tost d’an aod eo. Daou seurt tud o deus votet evit ar « Front National » dreist-holl : an dud a vev diwar broduioù ar mor hag ar retredidi, tremenet ganto an darn vrasañ eus o buhez er meurgêrioù bras, hag a zeu da chom er c’humunioù lec’hiet war arvor Breizh. Klasket hon eus gouzout piv eo an dud-se met kavout a reont gwelloc’h chom hep embann da zen evit piv o deus votet. Neuze en em c’houlenner er c’humunioù ma’z eus bet votet kalz evit ar « Front National », klask a reer gouzout ar rag hag ar perak... hag addizoleiñ a reer en-dro petra eo an divizoù politikel.